**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „Mokyklų pažangos skatinimas KLAIPĖDOS MIESTE“ paraiškos teikimui iR įgyvendinimui**

2020 m. liepos 8 d. Nr. T1-197

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 punktu ir Lietuvos Respublikos švietimo, mokslo ir sporto ministro 2020 m. gegužės 20 d. įsakymu V-748 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.22-ESFA-K-730 priemonės „Mokyklų pažangos skatinimas“ projektų finansavimo sąlygų aprašo patvirtinimo, Klaipėdos miesto savivaldybės taryba nusprendžia:

1. Pritarti projekto „Mokyklų pažangos skatinimas“ (toliau – Projektas) paraiškos teikimui ir Projekto įgyvendinimui.
2. Įgalioti Savivaldybės administracijos direktorių pasirašyti jungtinės veiklos sutartis su projektą vykdančiais partneriais ir kitus Projekto dokumentus.

3. Užtikrinti Projekto finansavimą Klaipėdos miesto savivaldybės biudžeto lėšomis – ne mažiau kaip 5,75 proc. Projekto išlaidų ir (ar) netinkamų, tačiau šiam Projektui įgyvendinti būtinų, lėšų padengimą.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Tarpinstitucinio bendradarbiavimo koordinatorė (grupės vadovė)

Edita Kučinskienė, tel. 39 61 59

2020-07-01